Projektas

|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL VAIKŲ VASAROS STOVYKLOSE TEIKIAMŲ PASLAUGŲ KAINŲ NUSTATYMO** |
|  |
| 202 m. birželio d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos socialinės paramos mokiniams įstatymo 11 straipsnio 1 dalimi, Ukmergės rajono savivaldybės taryba n u s p r e n d ž i a:

1. Nustatyti vaikų vasaros stovyklose teikiamų paslaugų kainas:

1.1. 45,00 Eur (keturiasdešimt penki Eur 00 ct) 1 asmeniui 7 kalendorinėms dienoms už Ukmergės sporto centro teikiamas paslaugas vaikų vasaros stovykloje „Dėmesys vienam ir kiekvienam vaikui“;

1.2. 55,00 Eur (penkiasdešimt penki Eur 00 ct) 1 asmeniui 6 kalendorinėms dienoms už Ukmergės meno mokyklos Dailės skyriaus teikiamas paslaugas vaikų vasaros kūrybinėje stovykloje-plenere „Jurginų kiemas“;

1.3. 110,00 Eur (šimtas dešimt Eur 00 ct) 1 asmeniui 5 kalendorinėms dienoms už Ukmergės r. Veprių mokyklos-daugiafunkcio centro teikiamas paslaugas vaikų vasaros stovykloje „Vasaros spalvos“;

1.4. 154,00 Eur (šimtas penkiasdešimt keturi Eur 00 ct) 1 asmeniui 7 kalendorinėms dienoms už Ukmergės r. Veprių mokyklos-daugiafunkcio centro teikiamas paslaugas vaikų vasaros stovykloje „Šventosios vingiai. Vasaros spalvos“ (I pamaina);

1.5. 198,00 Eur (šimtas devyniasdešimt aštuoni Eur 00 ct) 1 asmeniui 9 kalendorinėms dienoms už Ukmergės r. Veprių mokyklos-daugiafunkcio centro teikiamas paslaugas vaikų vasaros stovykloje „Šventosios vingiai. Vasaros spalvos“ (II ir III pamainos).

2. Atleisti nuo dalies mokesčio už kelialapį vasaros stovyklose, organizuojamose iš Ukmergės rajono savivaldybės biudžeto lėšų, nepasiturinčiose šeimose augančius vaikus (kai šeimos pajamos 1 šeimos nariui per mėnesį neviršija 1,5 Valstybės remiamų pajamų dydžio (VRP)), nustatant tokias kainas:

2.1. 10,00 Eur (dešimt Eur 00 ct) 1 asmeniui 7 kalendorinėms dienoms už Ukmergės sporto centro teikiamas paslaugas vaikų vasaros stovykloje „Dėmesys vienam ir kiekvienam vaikui“;

2.2. už Ukmergės r. Veprių mokyklos-daugiafunkcio centro teikiamas paslaugas:

2.2.1. 42,00 Eur (keturiasdešimt du Eur 00 ct) 1 asmeniui 7 kalendorinėms dienoms stovykloje „Šventosios vingiai. Vasaros spalvos“ (I pamaina);

2.2.2. 54,00 Eur (penkiasdešimt keturi Eur 00 ct) 1 asmeniui 9 kalendorinėms dienoms stovykloje „Šventosios vingiai. Vasaros spalvos“ (II ir III pamainos).

3. Nustatyti kainą už kelialapį vasaros stovyklose „Šventosios vingiai. Vasaros spalvos“, organizuojamose iš Ukmergės rajono savivaldybės biudžeto lėšų, motyvuotiems, aktyviems popamokinėje veikloje vaikams:

3.1. 42,00 Eur (keturiasdešimt du Eur 00 ct) 1 asmeniui 7 kalendorinėms dienoms (I pamaina);

3.2. 54,00 Eur (penkiasdešimt keturi Eur 00 ct) 1 asmeniui 9 kalendorinėms dienoms (II ir III pamainos).

4. Šio sprendimo 3 punkte nustatytų motyvuotų, aktyvių popamokinėje veikloje mokinių sąrašus, vadovaudamasis savivaldybės administracijos direktoriaus patvirtintu „Motyvuotų, aktyvių popamokinėje veikloje mokinių atrankos ir kriterijų nustatymo tvarkos aprašu“, tvirtina savivaldybės administracijos direktorius.

5. Pavesti Ukmergės rajono savivaldybės administracijos direktoriui užtikrinti nepasiturinčių šeimų vaikų, gaunančių nemokamą maitinimą ir dalyvaujančių vasaros užimtumo programose, sąrašų tvirtinimą.

6. Pripažinti netekusiu galios Ukmergės rajono savivaldybės tarybos 2020 m. birželio 25 d. sprendimą Nr.7-166 „Dėl vaikų vasaros stovykloje teikiamų paslaugų kainų nustatymo“.

Savivaldybės meras

Projektą parengė:

Švietimo, kultūros ir sporto skyriaus

vyriausioji specialistė Ingrida Krikštaponienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖS RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**RAJONO TARYBOS SPRENDIMO PROJEKTUI**

**„DĖL VAIKŲ VASAROS STOVYKLOSE TEIKIAMŲ PASLAUGŲ KAINŲ NUSTATYMO“**

2021 m. birželio 7 d.

Ukmergė

**1. Sprendimo projekto rengimo pagrindas.** Lietuvos Respublikos vietos savivaldos įstatymo 16 straipsnio 2 dalies 37 punkte reglamentuota, kad savivaldybės Taryba nustato kainų už savivaldybės kontroliuojamų įmonių, savivaldybės biudžetinių ir viešųjų įstaigų (kurių savininkė yra savivaldybė) teikiamas paslaugas įstatymų nustatyta tvarka. Lietuvos Respublikos socialinės paramos mokiniams įstatymo 11 straipsnio 1 dalyje reglamentuojamas socialinės paramos skyrimas mokiniams.

**2. Sprendimo projekto tikslas ir esmė:** Vasaros atostogų metu siekiama sudaryti sąlygas vaikams turiningai pailsėti, skatinti  jų pažinimo, lavinimosi, bendravimo ir bendradarbiavimo, saviraiškos ir kt. poreikius. 2021 m. birželio – rugpjūčio mėnesiais rajone bus įgyvendinta 14 vaikų užimtumo vasaros atostogų metu programų, finansuojamų savivaldybės biudžeto lėšomis.

Sprendimo projekte nustatomos kelialapio kainos už teikiamas paslaugas stacionariose vaikų vasaros stovyklose.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Pripažįstamas netekusiu galios Ukmergės rajono savivaldybės tarybos 2020 m. birželio 25 d. sprendimą Nr.7-166 „Dėl vaikų vasaros stovykloje teikiamų paslaugų kainų nustatymo“. Kiekvienais metais nustatomos naujos teikiamų paslaugų vaikų vasaros stovyklose kainos.

Lyginant 2021 m. 1 vaiko 1 dienos kainą stovyklose su buvusia 2020 m., ji padidėjo už Ukmergės r. Veprių mokyklos-daugiafunkcio centro teikiamas paslaugas (2020 m. buvo 19,00 Eur, planuojama 2021 m. – 22,00 Eur). Kainų padidėjimui įtakos turėjo padidėjusios paslaugų už Veprių stacionarioje stovykloje teikiamų paslaugų kainos (patvirtintos Ukmergės rajono savivaldybės 2020-08-27 sprendimu Nr. 7-198). Sporto centro teikiamų paslaugų kaina, mokama tėvų lėšomis, nepakito (6,42 Eur). Meno mokykla mokinių užimtumo stacionarioje stovykloje 2020 m. neorganizavo.

**4. Sprendimui įgyvendinti reikalingos lėšos ir galimi finansavimo šaltiniai:**

Vasaros poilsio programų įgyvendinimui bus naudojamos savivaldybės biudžeto, Švietimo mainų paramos fondo administruojamo projekto TAPK2, tėvų, rėmėjų ir kt. lėšos.

Ukmergės r. Veprių mokykla-daugiafunkcis centras dalyvavo Švietimo mainų paramos fondo skelbtame konkurse dėl vasaros užimtumo programų finansavimo (skirtas apie 5339 Eur finansavimas). Kelialapio kainos programose „Šventosios vingiai. Vasaros spalvos“ diferencijuojamos atsižvelgiant į ŠMPF reikalavimus. Kitą lėšų dalį sudarys savivaldybės biudžeto lėšos, tėvų mokestis už teikiamas vaikų vasaros stovyklų paslaugas.

Mokiniai, turintys teisę į Valstybės paramą (šeimos pajamos 1 šeimos nariui per mėnesį neviršija 1,5 VRP (t.y. 187,50 Eur) ir dalyvausiantys Ukmergės r. Veprių mokyklos-daugiafunkcio centro bei Sporto centro organizuojamose programose, finansuojamose iš Ukmergės rajono savivaldybės biudžeto lėšų, taip pat mokės mokestį už dalyvavimą vasaros stovyklų programose. Mokestis, kurį turėtų sumokėti mokinių, turinčių teisę į Valstybės paramą, tėvai (globėjai, rūpintojai), numatomas dėl kelių priežasčių: siekiant mokinių savalaikio atvykimo į stovyklą ir įsipareigojimo pabūti joje iki pamainos pabaigos, saugoti stovyklos turtą.

Siūloma atleisti nuo dalies mokesčio už dalyvavimą programose „Šventosios vingiai. Vasaros spalvos“ (I, II, III pamainos), vykdomose Ukmergės rajono savivaldybės biudžeto lėšomis, mokinius, turinčius teisę į Valstybės paramą, ir motyvuotus, aktyvius popamokinėje veikloje vaikus (mokyklų teikimu), nustatant mažesnę kelialapio kainą (1 dienos kaina – 6,00 Eur). Planuojama užimti 18 valstybės remiamus ir 40 motyvuotus, aktyvius popamokinėje veikloje vaikus.

**5. Priėmus sprendimą laukiami rezultatai, galimos pasekmės:**

Tikimasi, kad bus sėkmingai įgyvendintos vaikų užimtumo vasaros atostogų metu programos.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poreikio vertinimas: -**

**9. Sekretoriatas priimtą sprendimą pateikia:** Švietimo, kultūros ir sporto skyriui, Apskaitos skyriui; Socialinės paramos skyriui, bendrojo ugdymo mokykloms, Sporto centrui, Ukmergės r. Veprių mokyklai-daugiafunkciam centrui, Ukmergės meno mokyklai.

**10. Aiškinamojo rašto priedai: –**

Vyriausioji specialistė Ingrida Krikštaponienė